གནས་ཚུལ་དེ་བྱུང་རྗེས་དྲ་ཐོག་གི་གཞི་རྒྱ་ཆེའི་ངོ་རྒོལ་ལ་རྟེན་ནས་ཐོན་རྫས་ཁག་ཅིག་ཕྱིར་འཐེན་བྱས་འདུག་ན་ཡང་།ད་དུང་ཁག་ཅིག་རང་འཇགས་ཉོ་ཚོང་བྱེད་བཞིན་པ་འདིས་རྒྱ་ཆེ་བའི་དད་ལྡན་དག་གི་ངོ་རྒོལ་དང་རེ་བ་སྣང་མེད་དུ་བཏང་བ་གསལ་པོ་ཆགས་ཡོད་པས་འདི་ལ་བོད་བརྒྱུད་ནང་བསྟན་ཙམ་མིན་པར་རྒྱ་ཆེ་བའི་ནང་པའི་རྗེས་འཇུག་པ་ཡོངས་ནས་མུ་མཐུད་ཚད་མཐོའི་དོ་སྣང་བྱེད་བཞིན་ཡོད།དེས་ན་ང་ཚོའི་རེ་བ་ལ།འབྲེལ་ཡོད་ཚོང་རྫས་ཡོངས་རྫོགས་འགྲེམས་འཚོང་མཚམས་འཇོག་དང་འབྲེལ་གཞུང་འབྲེལ་གྱི་ཐོག་ནས་དགོངས་དག་ཞུ་དགོས།